alexandrainst/scandi-wiki huggingface dataset:
Mount Mackellar

Mount Mackellar er eit massivt fjell, 4295 moh, som ligg ved toppen av Mackellarbreen, 3 nautiske mil (6 km) sør for Pagoda Peak i Queen Alexandra Range. Det vart oppdaga av den britiske antarktiskekspedisjonen (1907–09) og kalla opp etter Campbell Mackellar, som støtta eksepdisjonen økonomisk.

Kjelder

Fjell i Ross Dependency
Shackleton Coast
Mount Madison i Antarktis

Mount Madison er eit markant, stort sett isdekt fjell i Antarktis på 1385 moh. Det ligg 7 nautiske mil (13 km) vest for Cape Selborne, på sørsida av Byrdbreen. Fjellet vart gjeve namn av Advisory Committee on Antarctic Names (US-ACAN) etter kapteinløytnant Douglas W. Madison, adjutant for kommandøren i U.S. Naval Support Force 1961–62, og presse- og informasjonsoffiser 1963-64.

Madison Terrace er eit rektangulært platå eller terrasse som er 6 nautiske mil (11 km) langt og 3 nautiske mil (6 km) breitt, og støyter til den sørlege delen av Mount Madison på Shackleton Coast. Is som strøymer ned frå Mount Madison dekkjer terrassen, og endar i eit brefall til Couzens Bay. Det vart namngjeve av Advisory Committee on Antarctic Names (US-ACAN) i samband med Mount Madison.

Kjelder

Fjell i Ross Dependency
Shackleton Coast
Mount Maloney

Mount Maloney er eit fjell, 1990 moh, som ligg 4 nautiske mil (7 km) nord for Mount Alice Gade på søraustsida av Bowmanbreen i Dronning Maudfjella. Det vart oppdaga og kartlagd på Byrd-ekspedisjonen, 1928-30. Det vart namngjeve av Advisory Committee on Antarctic Names (US-ACAN) etter John H. Maloney jr., meteorolog ved Amundsen-Scott-stasjonen vinteren 1960.

Kjelder

Fjell i Ross Dependency
Amundsen Coast
Marble Peak i Antarktis

Marble Peak er eit kystfjell som ligg like ved O'Brien Peak 2 nautiske mil (3,7 km) mot søraust og har nesten same høgd. Begge ligg oppom toppen av Rossbarrieren kring halvvegs mellom Amundsen- og Scottbreen.

Fjellet vart kartlagd av US Geological Survey (USGS) frå landmålingar og flyfoto tekne av U.S. Navy, 1960-64. Namnet vart nytta av geolog-gruppa frå New Zealand Geological Survey Antarctic Expedition (NZGSAE), 1969–70, fordi lyse, kvitaktige band av marmor (marble på engelsk) kryssar rett over toppen.

Kjelder

Fjell i Ross Dependency
Amundsen Coast
Mount Markham

Mount Markham er eit fjellmassiv med to toppar oppom nordenden av Markham Plateau i Antarktis. Den høgaste toppen har ei høgd på 4350 moh og den lågare er 4280 moh. Det vart oppdaga av Discovery-ekspedisjonen (1901–04) og er kalla opp etter sir Clements Markham, som var president i Royal Geographical Society under ekspedisjonsplanlegginga og som valde Robert Falcon Scott som leiar av ekspedisjonen.

Kjelder

Denne artikkelen bygger på «Mount Markham» frå ,  den 17. april 2013. 
 oppgav desse kjeldene: 
 «Mount Markham i Antarktis» på Peakbagger

 

Fjell i Ross Dependency
Shackleton Coast
Mount Marks

Mount Marks er eit breitt, isdekt fjell med ei høgd opp mot 2600 moh, 5 nautiske mil (9 km) nord-nordvest for Mount Speyer i Worcester Range. Det er kalla opp etter Rodney Marks (1968-2000), ein australiar som omkom under ei astrofysisk undersøking i Antarktis vinteren 2000 for National Science Foundation (NSF) ved Amundsen-Scott-stasjonen. Han vart tilsett i Smithsonian Astrophysical Observatory og hadde tidlegare vore på sørpolstasjonen i 1998.

Kjelder

Fjell i Ross Dependency
Hillary Coast
Mount Marshall i Antarktis

Mount Marshall er eit markant fjell, 3160 moh, som ligg 4 nautiske mil (7 km) søraust for Blizzard Peak i Marshall Mountains i Queen Alexandra Range. Fjellet vart namngjeve i samband med Marshall Mountains, som igjen er kalla opp etter Eric S. Marshall frå den britiske antarktiskekspedisjonen, 1907-09.

Kjelder

Fjell i Ross Dependency
Shackleton Coast
Ioánnina øy

Ioánnina øy (gresk Νήσος Ιωαννίνων, Nísos Ioannínon) er ei øy i Pamvótidasjøen og var tidlegare ein kommune i periferieininga Ioánnina i Ípiros i Hellas. Ioánnina øy inngår frå 2011 som ei kommunaleining i kommunen Ioánnina.

Ved folketeljinga i 2011 hadde kommunaleininga Ioánnina øy 219 innbyggjarar, som alle budde i den einaste tettstaden på øya.

Referansar 

Ioannina øy
Ioannina øy
Ioannina øy
Alvdal kyrkje

Alvdal kyrkje er ei langkyrkje frå 1861 i Alvdal kommune i Innlandet.

Byggverket er i tre og har 600 plassar. Kyrkja er teikna av Christian Heinrich Grosch.

Bygd i perioden 1855–61, altertavle frå 1882 og gjenstandar frå tidlegare kyrkjer.

Bakgrunnsstoff 
 
 
 

Christian H. Grosch
Langkyrkjer i Hamar bispedømme
Kyrkjer i Nord-Østerdal prosti
Kyrkjer i Alvdal
Norske kyrkjer frå 1861
Kulturminne i Alvdal
Mount Mason

Mount Mason er ein fjelltopp (815 moh) på kanten av Rossbarrieren, som ragar over nordenden av Lillie Range. Det vart oppdaga og fotografert på Byrd-ekspedisjonen (1928–30) og kalla opp etter Howard F. Mason, radioingeniør som overvintra med ekspedisjonen ved Little America.

Kjelder

Fjell i Ross Dependency
Dufek Coast
Matador Mountain

Matador Mountain er eit markant, isfritt fjell, 1950 moh, som ligg ved sørsida av munningen av Gallupbreen der denne møter Shackletonbreen. Matador Mountain vart namngjeven av F. Alton Wade, leiaren for Texas Tech Shackleton Glacier Expedition (1962-63). Namnet kjem frå klengenamnet til idrettslaget til Texas Tech University (då Texas Technological College). All tre medlemmar av gruppa var tilknytt colleget.

Kjelder

Fjell i Ross Dependency
Dufek Coast
Mayeda Peak

Mayeda Peak er ein fjelltopp, 2890 moh, som ligg i Marshall Mountains i Queen Alexandra Range, 4,5 nautiske mil (8 km) nord for Mount Marshall. Det vart namngjeve av Advisory Committee on Antarctic Names (US-ACAN) etter Fred H. Mayeda, ein meteorolog i US Antarctic Research Program (USARP) ved Amundsen-Scott-stasjonen, 1959.

Kjelder

Fjell i Ross Dependency
Shackleton Coast
McGinnis Peak

McGinnis Peak er eit markant fjell (1270 moh) med ein stor, berr dalbotn på nordsida, nær Rossbarrieren, like aust for den nedre delen av Koscobreen og 3,5 nautiske mil (6 km) sørvest for Oppegaard Spur. Det vart oppdaga av U.S. Antarctic Service (USAS) i 1939-41, og kartlagd av A.P. Crary i 1957-58. Det vart namngjeven av Crary etter Lyle McGinnis, ein seismolog under den amerikanske kryssinga av Victoria Land i 1958-59.

Kjelder

Fjell i Ross Dependency
Dufek Coast
Mount McKercher

Mount McKercher er eit fjell, 2230 moh, som ligg ved austsida av Scottbreen, like nord for munningen av Griffithbreen i Dronning Maudfjella. Det vart oppdaga i desember 1934 av eit geologisk lag under Byrd-ekspedisjonen leia av Quin Blackburn, og kalla opp etter Hazel McKercher, sekretæren til Richard E. Byrd i løpet av denne ekspedisjonen.

Kjelder

Fjell i Ross Dependency
Amundsen Coast
McNally Peak

McNally Peak er ein fjelltopp i Antarktis på 2570 moh. Han ligg 3,5 nautiske mil (6 km) vest for Mount Farley, nær søraustsida av Holdsworthbreen i Dronning Maudfjella. Fjellet vart namngjeve av Advisory Committee on Antarctic Names (US-ACAN) etter offiseren Joseph J. McNally i U.S. Navy som var forsyningsoffiser ved McMurdo-basen, vinteren 1959. Han var sidan i staben til U.S. Naval Support Force i Antarktis i løpet av U.S. Navy Operasjon Deepfreeze 1967.

Kjelder

Fjell i Ross Dependency
Amundsen Coast
Mount Melania

Mount Melania er ein markant, avrunda ås, 330 moh, ved nordenden av Black Island i Ross Archipelago. Det vart først klatra av Ferrar og Bernacchi under Discovery-ekspedisjonen, 1901-04. Namnet er eit gresk ord som tyder svart, eit høvande namn for eit fjell på Black Island. Det vart namngjeve av geolog-gruppa frå New Zealand Geological Survey Antarctic Expedition (NZGSAE), 1958-59.

Kjelder

Fjell i Ross Dependency
Black Island
Melrose Peak

Melrose Peak er ein fjelltopp i Antarktis som ligg 4 nautiske mil (7 km) sør for Peters Peak i Holyoake Range. Han vart kartlagd av US Geological Survey (USGS) frå tellurometermålingar og flyfoto, 1960-62. Toppen vart namngjeven av Advisory Committee on Antarctic Names (US-ACAN) etter Robert L. Melrose, ein meteorolog i US Antarctic Research Program (USARP) ved Hallett-stasjonen, 1963-64.

Kjelder

Fjell i Ross Dependency
Shackleton Coast
Mercik Peak

Mercik Peak er eit kjenneleg fjell, 1425 moh, 7 nautiske mil (13 km) nordaust for Mount Wells, på ryggen som stig ned frå sistnemnde, i Kronprins Olavfjella. Det vart namngjeve av Advisory Committee on Antarctic Names (US-ACAN) etter James E. Mercik, ein polarlysforskar i US Antarctic Research Program (USARP) ved Amundsen-Scott-stasjonen, vinteren 1965.

Kjelder

Fjell i Ross Dependency
Dufek Coast
Mount Miller i Ross Dependency

Mount Miller er eit markant fjell i Antarktis, 4160 moh, som ligg i Holland Range, 11 km sør for Mount Lloyd. Det vart oppdaga og namngjeven av Nimrod-ekspedisjonen, 1907-09.

Kjelder 
Denne artikkelen bygger på «Mount Miller (Ross Dependency)» frå ,  den 17. april 2013. 
 oppgav desse kjeldene: 
 

Fjell i Ross Dependency
Shackleton Coast
Misery Peak

Misery Peak er ein fjelltopp (2725 moh) heilt vest i Roberts Massif nytta som landmålingsstasjon. Det fekk dette namnet av den sørlege geolog-gruppa frå New Zealand Geological Survey Antarctic Expedition (NZGSAE) (1961-62) for å skildre dei mange jammerlege timane dei var på toppen medan dei venta på at skyene skulle forsvinne.

Kjelder

Fjell i Ross Dependency
Dufek Coast
Mount Mitchell i Antarktis

Mount Mitchell er eit fjell, 1820 moh, som ligg 5 nautiske mil (9 km) sørvest for Cape Goldie i nordlege delar av Holland Range. Det vart kartlagd av US Geological Survey (USGS) frå tellurometermålingar (1961-62) og flyfoto (1960). Det vart namngjeve av Advisory Committee on Antarctic Names (US-ACAN) etter offiser G.W. Mitchell som var befalshavande på USS «Burton Island» i løpet av U.S. Navy Operasjon Deepfreeze, 1964.

Kjelder

Fjell i Ross Dependency
Shackleton Coast
Mom Peak

Mom Peak er ein fjelltopp på 3260 moh. aust i Otway Massif, 5 nautiske mil (9 km) søraust for Mount Petlock i Antarktis. Det vart kartlagd av US Geological Survey (USGS) frå landmålingar og flyfoto tekne av U.S. Navy (1959–63). Namnet er til minne om Shirley Anderson frå San Diego i California, som vart kalla «Antarctic Mom» (Mor Antarktis) av amerikanarane som overvintra i Antarktis. I åra etter 1961 snakka fru Anderson med tusenvis av overvintrande i Antarktis og var med på å halde moralen deira oppe.

Kjelder

Fjell i Ross Dependency
Dufek Coast
Morris Heights i Aust-Antarktis

Morris Heights er nokre relativt jamne, isdekte høgder, som dannar eit halvøyliknande skilje mellom Beaver- og Kingbreen heilt nord i Queen Alexandra Range. Dei vart namngjevne av Advisory Committee on Antarctic Names (US-ACAN) etter løytnant Clarence T. Morris i U.S. Navy som var luftforskingsoffiser i staben til U.S. Naval Support Force i Antarktis, 1962 og 1963.

Kjelder

Fjell i Ross Dependency
Shackleton Coast
Munizaga Peak

Munizaga Peak er ein isfritt fjell (2590 moh) som ligg 3 nautiske mil (6 km) aust-søraust for Misery Peak i Roberts Massif i Dronning Maudfjella. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960-65. Det vart namngjeve av Advisory Committee on Antarctic Names (US-ACAN) etter Fernando S. Munizaga, ein chilensk geolog som deltok i kartlegginga til US Antarctic Research Program (USARP) av Ellsworth Land 1968–69, og som var deltok i geolog-gruppa frå Texas Technological College på ei kartlegging av Roberts Massif same året.

Kjelder

Fjell i Ross Dependency
Dufek Coast
Mount Munson

Mount Munson er eit fjell (2800 moh) 3 nautiske mil (6 km) frå toppen av nordvest for Mount Wade i Kronprins Olavfjella. Det vart oppdaga og fotografert av Richard E. Byrd på flyturane til Dronning Maudfjella i november 1929. Det vart namngjeve av Advisory Committee on Antarctic Names (US-ACAN) etter kaptein William H. Munson i U.S. Navy som var befalshavande for U.S. Navy Air Development Squadron Six (VX-6), 1959-61.

Kjelder

Fjell i Ross Dependency
Dufek Coast
Mount Mills i Antarktis

Mount Mills er eit fjell, 2955 moh, heilt nord i Dominion Range, oppom Beardmorebreen og 8 nautiske mil (15 km) nord for Mount Saunders. Det vart oppdaga av den britiske antarktiskekspedisjonen (1907–09) og kalla opp etter sir James Mills som i lag med styresmaktene på New Zealand, betalte for tauinga av ekspedisjonsskipet «Nimrod» til Antarktis i 1908.

Kjelder

Fjell i Ross Dependency
Dufek Coast
Bizáni

Bizáni (gresk Μπιζάνι) er ein tidlegare kommune i periferieininga Ioánnina i Ípiros i Hellas. Bizáni inngår frå 2011 som ei kommunaleining i kommunen Ioánnina.

Referansar 

Bizani
Bizani
Pediní

Pediní (gresk Πεδινή) er ein distriktsby i periferieininga Ioánnina i Ípiros i Hellas. Pedini var hovudsete i den tidlegare kommunen Bizáni, som no er ei kommunaleining i kommunen Ioánnina.

Referansar 

Pedini
Anatolí

Anatolí (gresk Ανατολή) er ein  distriktsby og ein tidlegare kommune i periferieininga Ioánnina i Ípiros i Hellas. Anatolí inngår frå 2011 som ei kommunaleining i kommunen Ioánnina.

Ved folketeljinga i 2011 hadde kommunaleininga Anatolí 11 555 innbyggjarar, medan tettstaden med same namn hadde 9 798 innbyggjarar.

Referansar 

Anatoli
Anatoli
Anatoli
Døgnvill

Døgnvill, døgervill eller å ha jetlag er ei kjensle av trøttleik og søvnplager som kan oppstå ved forstyrring av døgnrytmen. Dette er ein fysiologisk tilstand som kan oppstå ved skiftarbeid eller etter ei rask reise over fleire tidssoner. 

Det er særleg flyreiser frå vest til aust som kan gjera ein døgnvill. Kroppen har ein indre døgnrytme på om lag 25 timar. Det vil seia at det er lettare å innstilla seg etter ei reise vestover, som gjer døgnet lengre. Ein klarer som regel å retta opp døgnrytmen med 1 til 1,5 timar per døgn.

Når ein er døgnvill kan ein ha problem med å sovna, sova uroleg, vera trøytt på dagtid og ha lågt prestasjonsnivå. Ein kan også ha psykosomatiske plager. Det går an å korrigera den biologiske klokka med lys og eventuelt melatoninbehandling. Ein kan også førebygga å bli døgnvill ved å byrja innstillinga til den lokale tida før eller under reisa.

Kjelder

T5.2.1.1 «Jet lag», legemiddelhandboka.no

Symptom
Søvnforstyrringar
Lorenz-chiffer

Lorenz SZ 40 og SZ 42 (Schlüsselzusatz, 'nøkkelutviding') var ei tysk krypteringsinnretning laga for å bruka saman med fjernskrivarar. Ei mengd topphemmeleg informasjon blei kryptert med denne maskinen under den andre verdskrigen.

Systemet blei etterkvart dekryptert av Storbritannia og seinare også Sverige. Britane klarte først å dekryptera ein del meldingar for hand, men utvikla etterkvart maskinane Heath Robinson og Colossus for føremålet.

Etterretning
Militært materiell
Kryptografi
Tyskland under andre verdskrigen
Søvnforstyrring

Svevn- eller søvnforstyrringar er problem knytte til søvn, til dømes søvnløyse, søvnapné, mareritt eller øverdrive søvnbehov (hypersomni). Slike forstyrringar kan ha organiske eller psykiske årsaker.

Kjelder 
Denne artikkelen bygger på «Sömnstörningar» frå ,  den 18. april 2013.
Lilly og Lana Wachowski

Lilly og Lana Wachowski er to polsk-amerikanske sysken og filmskaparar frå Chicago. Dei er mest kjende som hjernane bak filmen V for Vendetta og Matrix-trilogien. I tillegg til filmkarrieren har dei to også laga teikneseriar.

Begge Wachowski-syskena er transkvinner. Lana Wachowski vart fødd som Laurence «Larry» Wachowski 21. juni 1965, og har gjennomført ein kjønsskifteoperasjon i vaksen alder. Ho snakka offentleg om kjønnsendringa i juli 2012, i ein video om den kreative prosessen bak Cloud Atlas. Ho blei dermed den første kjende Hollywood-regissøren som stod fram som transkjønna. Lilly Wachowski var fødd som Andrew Paul «Andy» Wachowski er fødd 29. desember 1967, to år etter Lana. Ho stod fram som transkvinne i mars 2016 med ei uttaling ti lWindy City Times etter at ein reporter frå Daily Mail hadde oppsøkt henne for å prøva å få eit intervju om saka. Før overgangane var syskena mest kjend som «Wachowski-brørne».

Filmografi 

 1995: Leiemordere
 1996: Bound
 1999: The Matrix 
 2003: The Second Renaissance Part I (kortfilm)
 2003: Final Flight of the Osiris (kortfilm)
 2003: The Animatrix 
 2003: The Matrix: Reloaded
 2003: The Second Renaissance Part II (kortfilm)
 2003: Kid's Story (kortfilm)
 2003: The Matrix Revolutions
 2005: V for Vendetta
 2008: Speed Racer
 2012: Cloud Atlas
'2015: Jupiter Ascending
2015-2018: Sense8 (TV-serie)

Kjelder 

 Profil for Lana på imdb.com
 Profil for Lilly på imdb.com
 Imdb-biografi, Andy
 Imdb-biografi, Lana

USA-amerikanske regissørar
USA-amerikanske manusforfattarar
Folk frå Chicago
Teikneserieskaparar frå USA
Syskenpar
Kristian Helland

Kristian Helland () er ein norsk politikar frå Kristeleg Folkeparti i Bergen.

Han var ordførar i Bergen 2001-2003, etter at føregangaren Ingmar Ljones i 2001 blei vald inn på Stortinget, og varaordførar sidan valet i 2003.

I 2007 valde Helland å trekkje seg ut av lokalpolitikken, men heldt fram som leiar for Hordaland KrF (valt 2006) fram til februar 2012. Frå 2011-15 var han representant for KrF i fylkestinget i Hordaland.

KrF-ordførarar i Hordaland
Ordførarar i Bergen
Vanylven kyrkje

Vanylven kyrkje er ei langkyrkje frå 1864 i Vanylven kommune, Møre og Romsdal fylke. Den er hovudkyrkja for Vanylven sokn og ligg på Slagneset.

Arkitekt var Georg Andreas Bull.

Delar av inventaret, mellom anna den gamle kyrkjeklokka, vart flytta frå kyrkja på Åheim, St. Jetmunds kyrkje. Bygget fekk nytt skifertak i 1868 og har pipeorgel kjøpt i 1908. Ny kyrkjeklokke vart kjøpt etter at den gamle vart øydelagt i 1892. Sidan 1952 er det oppført nytt sakresti og våpenhuset har blitt reparert.

Byggverket er i stein og har 320 plassar.

Kjelder

Bakgrunnsstoff
 

Kyrkjer i Vanylven
Langkyrkjer i Møre bispedømme
Bygningar teikna av Georg Andreas Bull
Norske kyrkjer frå 1864
Kyrkjer i Søre Sunnmøre prosti
Kulturminne i Vanylven
Pål Kårbø

Pål Kårbø () er ein norsk politikar frå Kristeleg Folkeparti (KrF). Kårbø er i valperioden 2015-19 fylkesvaraordførar i Hordaland.

I perioden 2001-2005 var Kårbø 1. vararepresentant til Stortinget frå Hordaland. I perioden 2007-11 var Pål Kårbø gruppeleiar for KrF si fylkestingsgruppe i Hordaland og gruppeleiar for KrF si kommunestyregruppe i Meland. Frå 2011-15 var han representant for KrF i fylkestinget i Hordaland. I februar 2012 blei han også valt til fylkesleiar for Hordaland KrF.

Pål Kårbø er utdanna siviløkonom frå NHH.

KrF-politikarar i Hordaland
Rebekka Ljosland

Rebekka Ljosland () er ein norsk politikar for KrF. 22. oktober 2015 blei ho byråd for helse og omsorg i Bergen kommune. Ho var då den yngste byråden i Noreg nokon sinne. Ljosland sat i bystyret i Bergen i perioden 2011-2015. På nominasjonsmøtet til Bergen KrF blei ho vald som 3. kandidat ved valet i 2015 og vald inn som bystyrerepresentant. Rebekka Ljosland er gift med fylkespolitikar Tor André Ljosland (KrF). Ho er tidlegare leiar av Bergen KrFU og nestleiar i Hordaland KrFU. Frå før er ho utdanna sjukepleiar frå Haraldsplass Diakonale Høgskole (2009-2012), og har tatt til på ein klinisk mastergrad i kardiologisk sjukepleie ved Høgskolen i Bergen (2015-). Ljosland er tilsett som sjukepleiar ved Haraldsplass Diakonale Sykehus, men har permisjon frå stillinga.

Kjelder 

 Politikarregister ved Bergen bystyre 

KrF-politikarar i Hordaland
Folk frå Bergen
Byrådar i Bergen
Tor André Ljosland

Tor André Ljosland () er ein norsk politikar frå Kristeleg Folkeparti. Han er tidlegare nestleiar i KrFU. 

Ljosland har sete i kommunestyret i Notodden kommune frå 2003 til 2011 og var gruppeleiar for Notodden KrF frå 2007 til 2011. Ved kommunevalet i 2007 var han landets yngste ordførarkandidat. I  KrFU har Ljosland vore organisatorisk og etter det politisk nestleiar (2004–2006), og internasjonal nestleiar (2008–2009). Han var fylkesleiar for Telemark KrFU i perioden 2001-2003. Frå 2011-13 var Ljosland politisk rådgjevar for byråd Lisbeth Iversen i Bergen kommune

Ljosland er gift med Rebekka Ljosland, byråd for helse og omsorg i Bergen.

Kjelder

Lokalpolitikarar i Notodden
Lokalpolitikarar i Bergen
KrF-politikarar i Telemark
KrF-politikarar i Hordaland
Prisar og nominasjonar mottekne av Justin Bieber

Justin Bieber er ein kanadisk songar, skodespelar og låtskrivar. Bieber vart oppdaga i 2008 av den amerikanske manageren Scooter Braun som kom over ein video av Bieber på YouTube, og som seinare vart manageren hans. Braun sendte Bieber for å møte songaren Usher Raymond i Atlanta i Georgia i USA. Bieber signerte fyrst ein kontrakt med Raymond Braun Media Group (RBMG) og seinare med Island Records. Den fyrste EPen hans, My World, vart gjeven ut 17. november 2009. Det gjorde at Bieber vart den fyrste artisten som hadde sju songer frå debutalbumet på Billboard Hot 100. EPen fekk tildelt paltina av Recording Industry Association of America (RIAA). Det fyrste heile studioalbumet hans, My World 2.0, vart gjeven ut 29. mars 2010. Tre av singlane frå albumet nådde Billboard Hot 100: «Baby», «Somebody to Love» og «U Smile». Albumet fekk to gonger platina av RIAA.

American Music Awards
American Music Awards er ei prisutdeling som vart skipa av Dick Clark i 1973. Bieber har vunne sju av dei åtte prisane han har vore nominert til.

BET Awards
BET Awards er ein prisutdeling for å anerkjenne afroamerikanarar og andre minoriteter innan musikk, skodespel, sport og anna. Bieber har vore nominert éin gong.

Kjelder

Denne artikkelen bygger på «List of awards and nominations received by Justin Bieber» frå ,  den 18. april 2013.

Fotnotar

Justin Bieber
Bieber
Mount Nesos

Mount Nesos er restane av kjernen i ein vulkan, med ei høgd på over 400 meter over havet. Det stikk opp av isen nær sørvestenden av White Island i Ross Archipelago. Det vart namngjeve av geolog-gruppa frå New Zealand Geological Survey Antarctic Expedition (NZGSAE) (1958–59) frå det greske ordet nesos eller nisos, som tyder øy.

Kjelder

Fjell i Ross Dependency
White Island
Mount Nickerson

Mount Nickerson er eit breitt fjell, 1480 moh, som ligg mellom Lennox-King- og Beaverbreen, 4 nautiske mil (7 km) sørvest for Yeates Bluff i Queen Alexandra Range. Det vart namngjeve av Advisory Committee on Antarctic Names (US-ACAN) etter offiser N.E. Nickerson i U.S. Navy som var øvstkommanderande på USS «Edisto» i løpet av U.S. Navy Operasjon Deepfreeze 1965.

Kjelder

Fjell i Ross Dependency
Shackleton Coast
Nilsen Peak

Nilsen Peak er eit markant fjell (780 moh) ved nordenden av Waldron Spurs, på austsida av munningen av Shackletonbreen. Det vart namngjeve av Advisory Committee on Antarctic Names (US-ACAN) etter W.B. Nilsen, kaptein på USNS «Chattahoochee» under Operasjon Deep Freeze 1965.

Kjelder

Fjell i Ross Dependency
Dufek Coast
Mount Nipha

Mount Nipha er ein ås, 760 moh, som ligg nesten midt på White Island i Ross Archipelago. Nifa er eit gresk ord for snø. Det fekk dette namnet av geolog-gruppa frå New Zealand Geological Survey Antarctic Expedition (NZGSAE) (1958–59) fordi fjellet er omgjeve av is og snø.

Kjelder

Fjell i Ross Dependency
White Island
Northcliffe Peak

Northcliffe Peak er eit markant fjell, 2255 moh, som ligg 4 nautiske mil (7 km) søraust for Mount Harmsworth i Worcester Range. Det vart kartlagd og namngjeve i 1957 av gruppa frå New Zealand under Commonwealth Trans-Antarctic Expedition (1956-58) på grunn av tilknytinga til Mount Harmsworth. Sir Alfred Harmsworth, som gav store bidrag til Discovery-ekspedisjonen (1901-04), vart seinare vicomte Northcliff.

Kjelder

Fjell i Ross Dependency
Hillary Coast
Mount Nubian

Mount Nubian er eit spisst fjell på enden av ein rygg skapt av ein lavastraum, 1 nautisk mil (19 km) søraust for Mount Aurora på Black Island i Ross Archipelago. Fjell består av glinsande basalt og ser særs svart ut. Det vart namngjeve av geolog-gruppa frå New Zealand Geological Survey Antarctic Expedition (NZGSAE) (1958–59) etter ei stamme i Sudan, og i tråd med namnet på Black Island.

Kjelder

Fjell i Ross Dependency
Black Island
O'Brien Peak

O'Brien Peak er eit fjell, 670 moh, som ligg 3 nautiske mil (6 km) vest for heilt nord i Medina Peaks, langs kanten av Rossbarrieren. Det vart oppdaga i desember 1929 av eit geologisk lag under Byrd-ekspedisjonen leia av Laurence Gould, og vart namngjeven av Byrd etter John S. O'Brien, som var landmålar i gruppa.

Kjelder

Fjell i Ross Dependency
Amundsen Coast